เริ่ม 4 ธันวาคม 2561  “งดแจกถุงพลาสติกทั่วประเทศ” ร่วมทำความดีด้วยหัวใจ ลดภัยสิ่งแวดล้อม
เริ่ม 4 ธันวาคม 2561  “งดแจกถุงพลาสติกทั่วประเทศ” ร่วมทำความดีด้วยหัวใจ ลดภัยสิ่งแวดล้อม


วันที่ 4 ธันวาคมของทุกปี เป็นวันสิ่งแวดล้อมไทย โดยกระทรวงวิทยาศาสตร์ เทคโนโลยีและสิ่งแวดล้อม ขอมติเห็นควรประกาศเมื่อ 12 พฤศจิกายน 2534 กำหนดให้วันที่ 4 ธันวาคม เป็นวันสิ่งแวดล้อมไทย เพื่อกระตุ้นให้ชาวไทยสำนึกในพระมหากรุณาธิคุณ ในหลวงรัชกาลที่ 9 ตระหนักถึงความสำคัญร่วมกันอนุรักษ์ทรัพยากรธรรมชาติและสิ่งแวดล้อม
สำหรับปีนี้  ห้างสรรพสินค้า และร้านสะดวกซื้อทั่วประเทศ จะงดให้บริการถุงพลาสติกหูหิ้ว  เนื่องในวันสิ่งแวดล้อมไทย ซึ่งได้กำหนดเป็น “วันงดแจกถุงพลาสติกทั่วประเทศ”  แก่ลูกค้าห้างสรรพสินค้า ซุปเปอร์มาร์เก็ตและร้านสะดวกซื้อ ทุกวันที่ 4 ของเดือน โดยเริ่มตั้งแต่วันที่ 4 ธันวาคม 2561 ซึ่งเป็นวันสิ่งแวดล้อมไทย เพื่อเป็นการสร้างความตระหนักแก่ผู้บริโภค